Lukáš Haraslín

Lukáš Haraslín (* 26. máj 1996, Bratislava, Slovensko) je slovenský profesionálny futbalista, ktorý hráva na poste krídelníka v českom klube AC Sparta Praha.

Klubová kariéra 
Haraslín vyrastal v mládežníckych tímov FK Lamač a Slovana Bratislava. V roku 2013 sa pripojil k mládežníckemu tímu Parma.

Parma 
Za seniorský tím Parmy debutoval 1. februára 2015 pri prehre 1:3 s AC Miláno. Za Parmu odohral v sezóne 2014/15 dva zápasy.

Lechia Gdańsk 
Dňa 7. júla 2015 sa Haraslín pripojil k poľskému klubu Lechia Gdańsk kde podpísal trojročnú zmluvu. Za Gdańsk debutoval 16. augusta pri divokej remíze 3:3 proti Wisle Krakov v ktorom dokázal aj skórovať a dať svoj prvý profesionálny gól. O týždeň neskôr skóroval dvakrát pri víťazstve 3:1 nad Górnik Łęczna. V sezóne odohral kvôli zraneniu 20 zápasov v ktorých strelil tri góly.

Na začiatku sezóny 2017/18 podpísal Haraslín novú zmluvu do júna 2020. V sezóne však odohral iba jedenásť zápasov, pretože koncom júla 2017, utrpel pretrhnutie krížneho väzu v kolene, ktoré ho zastavilo na takmer celú sezónu.

V sezóne 2018/19 sa s Lechiou Gdańsk tešil z triumfu v Poľskom pohári keď vo finále zdolali Jagielloniu Białystok 1:0. Haraslín odohral celý finálový zápas.

S Lechiou si v sezóne 2019/20 zahral predkolá Európskej ligy UEFA 2019/20 a na začiatku sezóny sa tešil s tímom z víťazstva v poľskom superpohári kde zvíťazili nad Piastom Gliwice 3:1, Haraslín dal v zápase dva góly. Dňa 5. augusta 2019 odohral proti Wisle Krakov svoj 100. zápas za Lechiu Gdańsk.

Sassuolo 
V januári 2020 odišiel Haraslín na polročné hosťovanie do talianskeho klubu Sassuolo Calcio s opciou na trvalý prestup. Za Sassuolo debutoval 16. februára proti Parme, svojmu bývalému klubu, bola z toho prehre 0:1. Dňa 8. júla strelil svoj prvý gól pri výhre 2:1 nad Bolognou. 

Po skončení hosťovania klub uplatnil opciu na trvalý prestup. Podľa Transfermarktu taliansky klub zaplatil za Haraslína 1,70 milióna eur. V sezóne 2021/22 odohral Haraslín za Sassuolo 15 zápasov z toho 14 v Serie A.

AC Sparta Praha 
Dňa 30. augusta 2021 bol Haraslín poslaný na ročné hosťovanie do českého klubu AC Sparta Praha. Za Spartu debutoval 11. septembra pri prehre 2:3 s Viktoriou Plzeň. Svoj prvý gól strelil 3. októbra v derby proti Slavii Praha, keď rozhodol o víťazstve 1:0. Dňa 21. októbra strelil dva góly v skupinovej fáze Európskej ligy UEFA 2021/22 pri prehre 3:4 s francúzskym klubom Olympique Lyon. V sezóne 2021/22 odohral za klub 42 zápasov vo všetkých súťažiach v ktorých strelil 6 gólov.

Po skončení hosťovania si Sparta uplatnila opciu na prestup a stal sa kmeňovým hráčom tímu. Dňa 19. februára 2023 strelil dva góly vo Fortuna:Lige pri výhre 3:0 nad Jabloncom. V sezóne 2022/23 sa so Spartou po deviatich rokoch tešil z víťazstva v lige. S mestským rivalom mali po skončení sezóny rovnaký počet bodov no lepšie vzájomné zápasy a tak titul získali hráči Sparty Praha.

Sezónu 2023/24 odštartoval dvoma gólmi hneď v prvom kole Fortuna:ligy a rozhodol o víťazstve 2:0 nad Sigmou Olomouc.

Reprezentačná kariéra 
Haraslín reprezentoval Slovensko na rôznych mládežníckych úrovniach.

Prvá nominácia Haraslína do národného tímu sa udiala 28. mája 2019, na prípravný zápas proti Jordánsku a na kvalifikačný zápas EURA 2020 proti Azerbajdžanu. Za seniorskú reprezentáciu debutoval 7. júna v zápase proti Jordánsku v ktorom aj skóroval. 

Haraslín bol nominovaný na Majstrovstvá Európy vo futbale 2020. Na turnaji nastúpil do každého zápasu. Slovensko však na turnaji skončilo v skupinovej fáze.

Štatistiky

Klubové 
K 4. augustu 2023

 Poznámky
 1 Európska liga UEFA
 2 Poľský superpohár
 3 Európska konferenčná liga UEFA

Medzinárodné 
K 4. augustu 2023

Úspechy hráča 
Lechia Gdańsk

 Poľský pohár - 2018/19
 Poľský superpohár - 2019

AC Sparta Praha

 Fortuna:liga - 2022/23

Referencie

Externé odkazy 
 Lukáš Haraslín na stránke transfermarkt.com

Zdroj 

Slovenskí futbalisti
Hráči Parma FC
Hráči Lechia Gdańsk
Hráči US Sassuolo Calacio
Hráči AC Sparta Praha
Hráči Ekstraklasy
Hráči Serie A
Hráči 1. českej futbalovej ligy
Hráči Majstrovstiev Európy vo futbale 2020
Osobnosti z Bratislavy